คือ อย่างนี้ครับ ผมชอบนึกถึงความตายครับ ผมไม่รู้เป็นอะไรเหมือนกันครับ แต่ว่าพอเวลาผมเจอหน้าคนอื่นในบ้าน เจอสิ่งของต่างๆในบ้าน ใจผมก็สั่นครับแต่ผมดันไม่มีความเครียดใดๆเลยครับ ไม่มีความกังวลอะไรทั้งนั้นเลยครับ คือ ผมอยากรู้ว่า ผมเป็นอะไรครับ แต่ผมเคยเป็น ocd มาก่อนครับ
สวัสดีค่ะ Engineerอาการชอบนึกถึงความตาย เจอสิ่งของต่างๆหรือคนในบ้านแล้วใจสั่นนั้น อาจจะเป็นจากความผิดปกติของโรคทางจิตเวชต่างๆเช่น โรคย้ำคิดย้ำทำ โรควิตกกังวล โรคที่มีบุคลิกภาพหรือความคิดที่ผิดปกติไปซึ่งในโรคจิตเวชหลายๆอย่าง อาจจะมีกลุ่มอาการที่ทับซ้อนกันได้ กล่าวคือในผู้ที่มีโรควิตกกังวล อาจจะมีภาวะซึมเศร้า หรือพฤติกรรมย้ำคิดย้ำทำร่วมไปด้วยได้จากที่กล่าวมา ดูเป็นอาการที่อาจจะภาวะทับซ้อนกันของหลายกลุ่มอาการ โดยอาจมีเรื่องความวิตกกังวลเป็นเดิม และอาจมีภาวะย้ำคิดย้ำทำ ชอบคิดถึงภาวะใดภาวะหนึ่งซ้ำไปซ้ำมาจนส่งผลต่อการใช้ชีวิตการให้ได้การวินิจฉัยที่แน่ชัดควรได้รับการตรวจประเมินสุขภาพจิตอย่างละเอียดโดยจิตแพทย์และเข้ารับการรักษาเพิ่มเติมอย่างเหมาะสม แนะนำว่าถ้าตอนนี้มีความคิดที่ไม่ปกติ มีภาวะใจสั่นที่สัมพันธ์กับเหตุการณ์บางอย่าง ควรกลับไปพบแพทย์เพื่อเข้ารับการรักษาต่อเนื่องด้วยยาหรือการทำจิตบำบัดต่อไป เบื้องต้นพยายามทำจิตใจให้สบาย หาสิ่งที่ผ่อนคลายทำ พักผ่อนให้เพียงพอ